
	1.
	Likumprojekts (grozījumi)
 "Valsts aizsardzības mācības apguve vispārējās un profesionālās vidējās izglītības programmās ir obligāta, izņemot izglītības programmas, kuras īsteno Aizsardzības ministrijas pakļautībā esošā profesionālā vidusskola un kurās izglītojamie iegūst profesionālo vidējo izglītību un jaunākā militārā instruktora kvalifikāciju. Valsts aizsardzības mācības apguve notiek klātienē."
	Iebildums
Lūdzam papildināt likuma grozījumus un / vai skaidrot anotācijā mācību kursa Valsts aizsardzības mācība  paredzēto stundu apjomu un plānoto īstenošanas kārtību izglītības iestādēs (biežumu un mācību stundu skaitu vienā reizē / dienā).
Piedāvātā redakcija
-
	Diāna Šavalgina (VISC)

	2.
	Likumprojekts (grozījumi)
 "Valsts aizsardzības mācības apguve vispārējās un profesionālās vidējās izglītības programmās ir obligāta, izņemot izglītības programmas, kuras īsteno Aizsardzības ministrijas pakļautībā esošā profesionālā vidusskola un kurās izglītojamie iegūst profesionālo vidējo izglītību un jaunākā militārā instruktora kvalifikāciju. Valsts aizsardzības mācības apguve notiek klātienē."
	Iebildums
Lūdzam izvērtēt, precizēt vai skaidrot anotācijā kā mācību kursa Valsts aizsardzības mācība apguve plānota un organizējama ieslodzījumu vietās un izglītojamiem ar speciālajām vajadzībām. Vēršam uzmanību, ka spēkā esošais normatīvais regulējums un sagatavotie grozījumu paredz, ka Valsts aizsardzības mācības apguve notiek klātienē. Izglītības likums nosaka, ka klātiene ir izglītības apguves forma, kurā izglītojamais izglītības saturu apgūst, apmeklējot izglītības iestādi, tai skaitā attālinātajās mācībās, atbilstoši izglītības iestādes īstenotajai izglītības programmai. Lūdzam skaidrot anotācijā, kā plānota mācību kursa Valsts aizsardzības mācība apguve izglītojamiem, kas apgūst vispārējās vidējās izglītības programmu tālmācībā.


 
Piedāvātā redakcija
-
	Diāna Šavalgina (VISC)

	3.
	Likumprojekts (grozījumi)
 "Valsts aizsardzības mācības apguve vispārējās un profesionālās vidējās izglītības programmās ir obligāta, izņemot izglītības programmas, kuras īsteno Aizsardzības ministrijas pakļautībā esošā profesionālā vidusskola un kurās izglītojamie iegūst profesionālo vidējo izglītību un jaunākā militārā instruktora kvalifikāciju. Valsts aizsardzības mācības apguve notiek klātienē."
	Iebildums
Ministru kabineta noteikumos Nr.322 “Noteikumi par Latvijas izglītības klasifikāciju” ir klasificētas vidējās izglītības pakāpē apgūstamās programmas. Profesionālajā izglītībā profesionālās vidējās un arodizglītības programmas apguve var tikt uzsākta gan pēc pamatizglītības ieguves, gan pēc vidējās izglītības ieguves un tām var būt atšķirīgs mācību ilgums, tādēļ, lai nerastos neskaidrības par mācību kursa Valsts aizsardzības mācība apguves obligātumu, lūdzam precizēt projekta redakciju, paredzot, ka mācības kursa apguve ir obligāta vispārējās vidējās izglītības, profesionālās vidējās izglītības un arodizglītības programmās, kas īstenojamas pēc pamatizglītības ieguves un mācību ilgums tajās ir trīs līdz četri gadi. Lūdzam papildināt sagatavoto redakciju, tajā iekļaujot arodizglītības programmas, kuru apguve tiek uzsākta pēc pamatizglītības ieguves un to ilgums ir trīs gadi vai arī skaidrot anotācijā, kādēļ šajās profesionālās izglītības programmās kursa apguve netiek plānota.
Piedāvātā redakcija
-
	Diāna Šavalgina (VISC)

	4.
	Likumprojekts (grozījumi)
 Grozījumi Valsts aizsardzības mācības un Jaunsardzes likumā
	Priekšlikums
Likumā kopumā aizstāt terminu mācību priekšmets valsts aizsardzības mācība ar mācību kurss Valsts aizsardzības mācība, lai vienādotu terminu lietošanu ar Ministru kabineta noteikumiem par vispārējas vidējās izglītības standartu.
 
Piedāvātā redakcija
-
	Diāna Šavalgina (VISC)

	5.
	Likumprojekts (grozījumi)
 Grozījumi Valsts aizsardzības mācības un Jaunsardzes likumā
	Priekšlikums
Lūdzam izvērtēt, vai mācību kursa Valsts aizsardzības mācība īstenošanas procesā Jaunsardzes centram ir nostiprināmas izglītības iestādei piemērojamās tiesības un atbildības, jo Jaunsardzes centrs pārņem satura un norises īstenošanas atbildības analoģiski kā izglītības iestāde, līdz ar to būtu nostiprināmas arī izglītības iestādēm dotās tiesības Valsts aizsardzības mācības kursa īstenošanā, vienlaikus apzinoties būtisko sadarbības faktoru ar izglītības iestādēm.
 
Piedāvātā redakcija
-
	Diāna Šavalgina (VISC)

	6.
	Likumprojekts (grozījumi)
 3. pantā:
	Priekšlikums
Iesakām lietot vienveidīgu terminoloģiju visā likumprojekta tekstā attiecībā uz  terminiem “interešu izglītības programma” un “jaunsargu interešu izglītības programma", ja domāta viena un tā pati programma, jo, piemēram, 3.pantā norādīts “interešu izglītības programma”, bet tālāk likuma tekstā ir “jaunsargu interešu izglītības programma”.
Piedāvātā redakcija
-
	Agnese Lasmane (IKVD)



